  Майя Бывальцева Удмуртиысь 11 выпускникъёс «информатика но ИКТ» тодметъя огъя кун экзамензэс 100 баллы сётӥзы. Со сярысь «ВКонтакте» мерлыко вотэсысь «Государственная итоговая аттестация в Удмуртии» огинын ивортӥзы. Вылӥ баллъёс басьтӥзы Ижкарысь 94 номеро шор ёзо школаын, 6 номеро гимназиын, лингвистикая 22 номеро лицейын, экономикая но математикая 29 номеро лицейын, 41 номеро лицейын (кык адями), Киясаысь шор ёзо школаын, Воткаысь 10 но 22 номеро шор ёзо школаосын, Глазкарысь физикая но математикая лицейын, Сарапулысь 18 номеро лицейын дышетскисьёс. Тодэ вайытом, туэ нырысьсэ та тодметъя экзаменэз компьютерен сётӥзы. Тодон-валанзэс эскерыны 1 сюрс 219 пиналъёс мылкыд каризы.  Тегъёс: Дышетон Ижкар Удмуртия ЕГЭ экзамен пиналъёс  